Μείναμε πολύ ευχαριστημένοι από το σπίτι: Η τοποθεσία πολύ καλή, 10 λεπτά περπάτημα από το κέντρο, βρίσκεις να παρκάρεις στον ίδιο δρόμο ή σε κάποιο κοντινό στενό ενώ έχει και μίνι μαρκετ δίπλα. Το σπίτι ήταν πολύ καθαρό και ο κ. Αντώνης, ο οικοδεσπότης, φρόντισε να μην μας λείψει τίποτα, παρέχοντάς μας σαπούνια, πετσέτες, καφέ και φυσικά δωράκι τσικουδιά και λάδι. Ευγενικότατος και πολύ φιλικός ο οικοδεσπότης αν και δεν καταφέραμε να τον γνωρίσουμε από κοντά. Το σπίτι έχει όλον τον απαραίτητο ηλεκτρικό εξοπλισμό. Είναι ένας ενιαίος χώρος, όχι πολύ μεγάλο αλλά άνετα χωρέσαμε 4 κορίτσια. Σίγουρα θα προτιμήσουμε το συγκεκριμένο κατάλυμα αν επισκεφτούμε ξανά τα Χανιά. Κ. Αντώνη σας ευχαριστούμε για όλα!